CELEX: C2007/247/74
Language: et
Date: 2007-10-20 00:00:00
Title: Kohtuasja T-263/07 kohta Euroopa Liidu Teatajas avaldatud teate parandus ( ELT C 223, 22.9.2007, lk. 12 )

20.10.2007   
            
            
               ET
            
            
               Euroopa Liidu Teataja
            
            
               C 247/46
            
         Kohtuasja T-263/07 kohta Euroopa Liidu Teatajas avaldatud teate parandus
   
      (
            Euroopa Liidu Teataja C 223, 22.9.2007, lk 12
         )
   
   (2007/C 247/74)
   Kohtuasja T-263/07: Eesti vs. komisjon kohta ELT-s avaldatud teadet tuleb lugeda alljärgnevalt:
   
      
         „16. juulil 2007 esitatud hagi — Eesti versus komisjon
         (Kohtuasi T-263/07)
         (2007/C 223/17)
         Kohtumenetluse keel: eesti
         Pooled
         
            Hageja: Eesti Vabariik (esindaja: Lembit Uibo)
         
            Kostja: Euroopa Ühenduste Komisjon
         Hageja nõuded
         
                     —
                  
                  
                     Tühistada Euroopa Ühenduste Komisjoni 4. mai 2007. aasta otsus riikliku kasvuhoonegaaside jaotuskava kohta, mille Eesti on esitanud kooskõlas Euroopa Parlamendi ja nõukogu direktiiviga 2003/87/EÜ (1).
                  
               Väited ja peamised argumendid
         Komisjoni 4. mai 2007. aasta otsus riikliku kasvuhoonegaaside jaotuskava kohta, mille Eesti on esitanud kooskõlas Euroopa Parlamendi ja nõukogu direktiiviga 2003/87/EÜ, tuleb tühistada järgmistel põhjustel:
         
                     —
                  
                  
                     direktiivi 2003/87/EÜ artikli 9 lõigete 1 ja 3 ja artikli 11 lõike 2 rikkumise ning sellest tuleneva pädevuse ületamise tõttu;
                  
               
                     —
                  
                  
                     ilmsete kaalutlusvigade tõttu, kuna komisjon ei võtnud arvesse temale kättesaadavat õiget informatsiooni, vaid tugines valedele eeldustele, mis otseselt ja oluliselt mõjutasid vaidlustatud otsuse tulemust ning saastekvootide üldkoguse määramist;
                  
               
                     —
                  
                  
                     EÜ artikli 175 lõike 2 punkti c rikkumise tõttu, kuna vastavalt EÜ asutamislepingule ei ole komisjonil pädevust võtta meetmeid, mis mõjutavad oluliselt liikmesriigi valikut erinevate energiaallikate vahel ning tema energiavarustuse üldstruktuuri;
                  
               
                     —
                  
                  
                     hea halduse põhimõtte rikkumise tõttu, kuna komisjon ei võtnud otsuse tegemisel arvesse kõiki olemasolevaid individuaalse olukorra olulisi asjaolusid ega kontrollinud, kas kõik tema otsuse tegemisel kasutatud eeldused on tõesed;
                  
               
                     —
                  
                  
                     põhjendamiskohustuse rikkumise tõttu.
                  
               
   
   
      (1)  Euroopa Parlamendi ja nõukogu 13. oktoobri 2003. aasta direktiiv 2003/87/EÜ, millega luuakse ühenduses kasvuhoonegaaside saastekvootidega kauplemise süsteem ja muudetakse nõukogu direktiivi 96/61/EÜ (ELT L 275, 25.10.2003, lk 32; ELT eriväljaanne 15/07, lk 631).”